Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ**

**Кыргыз Республикасынын Министрлер Кабинетинин 2021-жылдын 23-августундагы № 148 “Кыргыз Республикасынын Министрлер Кабинетинин чечими боюнча жер казынасын пайдалануу укугун берүү Тартибине өзгөртүүлөрдү киргизүү жөнүндө”**

Жер казынасын пайдалануу чөйрөсүндөгү ченемдик укуктук актыларды “Жер казынасы жөнүндө” Кыргыз Республикасынын Мыйзамына ылайык келтирүү, жер казынасын пайдаланууну жөнгө салуу системасын өркүндөтүү максатында, “Кыргыз Республикасынын Министрлер кабинети жөнүндө” Кыргыз Республикасынын конституциялык Мыйзамынын 13, 17-беренелерине ылайык:

1. Кыргыз Республикасынын Министрлер Кабинетинин
2021-жылдын 23-августундагы № 148 “Кыргыз Республикасынын Министрлер кабинетинин чечими боюнча жер казынасын пайдалануу укугун берүү тартибин бекитүү жөнүндө” токтомуна төмөнкү өзгөртүүлөр киргизилсин:

1) Жогоруда көрсөтүлгөн токтом менен бекитилген Кыргыз Республикасынын Министрлер Кабинетинин чечими боюнча жер казынасын пайдалануу укугун берүү тартибинде:

– 1-пункт төмөнкүдөй редакцияда баяндалсын:

2) “Кыргыз Республикасынын Министрлер Кабинетинин чечими боюнча жер казынасын пайдалануу укугун берүүнүн ушул тартиби (мындан ары - Тартип) жер казынасын пайдалануу чөйрөсүндөгү уставдык капиталында мамлекеттин катышуусунун үчтөн экисинен кем эмес үлүшү бар жер казынасын пайдалануу чөйрөсүндөгү мамлекеттик ишканаларга жана чарбакер субъекттерге жер казынасын пайдалануу укугун берүү маселелерин жөнгө салат, жана жер казынасын пайдалануу укугуна лицензияны кийин өткөрүп берүүнүн шарттарын аныктайт.” ;

– 13-пункт төмөнкүдөй редакциядагы абзац менен толукталсын:

“Жер казынасын пайдалануу чөйрөсүндөгү мамлекеттик ишканалар жана чарба субъекттери жумуштарды жүргүзүүгө лицензиялык макулдашуу алгачкы түзүлгөн датадан тартып 2 жыл өткөндөн кийин лицензия боюнча укуктарды колдонуудагы лицензиялык макулдашуунун шарттарын алар сакташын кепилдөө менен башка жактарга өткөрүп берүүгө укуктуу.

Мында ишти жүргүзүүгө акыркы лицензиялык макулдашуу түзүлгөн датадан тартып 2 жыл өткөндөн кийин лицензияны андан ары өткөрүп берүүгө болот.

Кыргыз Республикасынын Министрлер Кабинетинин чечими боюнча берилген лицензияны өткөрүп берүү ушул пункттун талаптары сакталган шартта Кыргыз Республикасынын Министрлер Кабинетинин чечими боюнча жүзөгө ашырылат. Лицензияны өткөрүп берүү бонустун, роялтинин жана жер казынасын пайдалануу үчүн жыйымдын суммаларын төлөө боюнча жер казынасын пайдалануучунун карыздары жок болгондо мүмкүн.

Жарандык мыйзамдарда каралган универсалдуу укук мурастоонун натыйжасында жер казынасын пайдалануу укугун мурастоо жолу менен өткөрүп берүүгө жол берилбейт.

Күрөөнү өндүрүп алуунун натыйжасында жер казынасын пайдалануу укугун алган коммерциялык банктар жер казынасын пайдалануу укугун эки жылдык мөөнөттү сактабастан башка жактарга өткөрүп берүүгө укуктуу.”;

2. Бул токтом расмий жарыяланган күндөн тартып он беш күн өткөндөн кийин күчүнө кирет.

**Кыргыз Республикасынын**

**Министрлер Кабинетини**

**Төрагасы А.А. Касымалиев**